FI Euroopan unionin virallinen lehti L 9/11

KOMISSION TÄYTÄNTÖÖNPANOASETUS (EU) N:o 26/2012,

annettu 12 päivänä tammikuuta 2012,

muulle tavalliselle vehnälle kuin korkealaatuiselle vehnälle asetuksella (EY) N:o 1067/2008 avatun tariffikiintiön alakiintiössä IV 1. tammikuuta 2012 ja 6. tammikuuta 2012 välisenä aikana jätettyihin tuontitodistushakemuksiin sovellettavasta jakokertoimesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),

ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,

sekä katsoo seuraavaa:

(1) Komission asetuksella (EY) N:o 1067/2008 (3) avataan muun tavallisen vehnän kuin korkealaatuisen vehnän 3 112 030 tonnin vuotuinen kokonaistuontitariffikiintiö. Tämä kiintiö on jaettu neljään alakiintiöön.

(2) Asetuksen (EY) N:o 1067/2008 3 artiklan 1 kohdassa vahvistetaan alakiintiön IV (järjestysnumero 09.4133) määräksi 122 790 tonnia 1 päivän tammikuuta ja 31 päivän joulukuuta 2012 välisenä aikana.

(3) Asetuksen (EY) N:o 1067/2008 4 artiklan 3 kohdan mukaisesti annetusta tiedonannosta ilmenee, että mainitun asetuksen 4 artiklan 1 kohdan 2 alakohdan mukaisesti 1. tammikuuta 2012 ja 6. tammikuuta 2012 kello 13.00 Brysselin aikaa välisenä aikana jätetyt hakemukset koskevat käytettävissä olevia määriä suurempia määriä. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin.

(4) Lisäksi on aiheellista lopettaa tuontitodistusten myöntäminen asetuksessa (EY) N:o 1067/2008 tarkoitetusta alakiintiöstä IV kuluvan kiintiökauden ajaksi.

(5) Tuontitodistusten myöntämismenettelyn tehokkaan hallinnoinnin varmistamiseksi tämän asetuksen on tultava voimaan välittömästi sen jälkeen, kun se on julkaistu,

ON HYVÄKSYNYT TÄMÄN ASETUKSEN:

1 artikla

1. Kaikkien niiden asetuksen (EY) N:o 1067/2008 3 artiklan 1 kohdassa tarkoitettua alakiintiötä IV koskevien tuontitodistushakemusten perusteella, jotka on jätetty 1. tammikuuta 2012 ja 6. tammikuuta 2012 kello 13.00 Brysselin aikaa välisenä aikana, myönnetään todistus haetuille määrille siten, että niihin sovellettava jakokerroin on 2,484571 prosenttia.

2. Todistusten myöntäminen asetuksessa (EY) N:o 1067/2008 3 artiklan 1 kohdassa tarkoitettua alakiintiötä IV koskeville määrille, joita haetaan 6. tammikuuta 2012 kello 13.00 Brysselin aikaa, keskeytetään kuluvan kiintiökauden ajaksi.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä tammikuuta 2012. Komission puolesta, puheenjohtajan nimissä José Manuel SILVA RODRÍGUEZ Maatalouden ja maaseudun kehittämisen pääosaston pääjohtaja

(1) EUVL L 299, 16.11.2007, s. 1.

(2) EUVL L 238, 1.9.2006, s. 13.

(3) EUVL L 290, 31.10.2008, s. 3.